मांगें पूरी होने पर आंदोलनकारियों ने दिल्ली कूच करने की बनाई रणनीति
‘बिरादरी के साथ अन्याय, मांग को अड़े रहेंगे’
अखिलभारतीय जाट आरक्षण संघर्ष समिति की ओर से अपनी मांगों को लेकर चल रहा धरने के 37 वें दिन प्रदर्शनकारियों ने सात मार्च को रोहतक के जसिया गांव होने वाली राष्ट्रीय कार्यकारिणी में भाग लेने के लिए दो नुमाइंदों का चयन किया गया। 20 मार्च को दिल्ली कूच अभियान में अधिक से अधिक आंदोलनकारियों को जोड़ने के लिए ट्रैक्टर-ट्राली का रजिस्ट्रेशन करना शुरू कर दिया है। आंदोलनकारियों की ओर से दावा जताया गया कि जिला करनाल से 100 से अधिक ट्रॉलियों में भरकर दिल्ली के लिए 20 मार्च को रवाना होंगे।
कुरलन गांव के बिशन सिंह की अगुवाई में सोमवार को धरने की शुरूआत हुई। जिसमें संघर्ष समिति के राष्ट्रीय कार्यकारिणी मेंबर बलवान सिंह ने कहा कि समिति के राष्ट्रीय अध्यक्ष यशपाल मलिक के निर्देश पर 7 मार्च को रोहतक के जसिया में होने वाली बैठक में प्रति धरना दो नुमाइंदों को भेजने का निमंत्रण मिला था। जिसके चलते बल्ला धरना से समिति के अध्यक्ष नफे सिंह एवं जोगेंद्र सिंह को जसिया बैठक में भाग लेने के लिए अधिकृत किया गया है। उन्होंने बताया कि जसिया बैठक में 20 मार्च को दिल्ली में होने वाले प्रदर्शन को लेकर प्रदेश के सभी आंदोलनकारियों से विचार-विमर्श करते हुए आगामी रणनीति तय की जाएगी। सर छोटू राम जागृति एकता मंच के प्रधान सुरेश मान के अनुसार 20 मार्च को होने वाले प्रदर्शन को लेकर आंदोलनकारी काफी उत्साहित हैं एवं दावा जताया कि सैकंडों की संख्या में ट्रैक्टर ट्रॉली भरकर दिल्ली रवाना होंगी। उन्होंने बताया कि दिल्ली जाने वाले वाहनों का पंजीकरण अभियान की शुरूआत कर दी गई है।
सरकार अपना रही टाल मटौल का रवैया
वक्ताकर्ण सिंह एवं सूरजमल ने कहा कि सरकार उनकी मांगों को लेकर गंभीर नहीं है। उनकी मांगों को पूरा करने की बजाय सरकार टाल-मटौल का रवैया अपना रही है। उन्होंने चेताया कि उनकी मांगे पूरी होने तक धरना जारी रहेगा। मांगें पूरी होने पर ही आंदोलन को खत्म होगा। धरने पर आंदोलनकारियों का मनोरंजन राजबीर सालवन एवं गुलाब पुंडरक की ओर से रागनियों के माध्यम से किया गया। इस अवसर पर दिलबाग सिंह जबाला,प्रेम पाढा, जयपाल मानपुरा, प्रकाशा, हवा सिंह, अजित जबाला, रणबीर मोरमाजरा, औम प्रकाश, नरसिंह मान, सुरेंद्र कुमार, कुलदीप सिंह, दलबीर सिहं सुशील कुमार सहित अन्य ने धरनास्थल पर पहुंचकर अपना समर्थन देने का ऐलान किया।
बल्ला. आरक्षणको लेकर धरने पर बैठे अखिल भारतीय जाट आरक्षण संघर्ष समिति के सदस्य।
hin_Deva hin_Deva hin_Deva hin_Deva hin_Deva hin_Deva hin_Deva